**ΜΟΝΤΕΛΟ HUB & SPOKE - ΚΑΤΕΥΘΥΝΤΗΡΙΕΣ ΑΡΧΕΣ ΔΙΑΚΥΒΕΡΝΗΣΗΣ**

**ΠΕΡΙΦΕΡΕΙΑΚΗ ΔΙΕΥΘΥΝΣΗ**

**ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ**

**ΘΕΣΣΑΛΙΑΣ**

**ΕΙΣΑΓΩΓΗ**

**Στόχος του ευρωπαϊκού προγράμματος F.R.I.E.N.D.E.S.K.**

F.R.I.E.N.D.E.S.K σημαίνει "Foster Reception for Inclusive Educational Needs: Development of Educational Support for Kids". Είναι ένα πρόγραμμα KA 201 (Strategic Partnership for School Education) που αποσκοπεί στη μείωση του κοινωνικού αποκλεισμού των παιδιών 0-6 ετών τα οποία προέρχονται από περιθωριοποιημένα περιβάλλοντα, μέσω της εφαρμογής ενός καινοτόμου μοντέλου ECEC (Early Childhood Education and Care).

**Συμμετέχοντες οργανισμοί του ευρωπαϊκού προγράμματος F.R.I.E.N.D.E.S.K.**

Το πρόγραμμα φέρνει σε επαφή τους κάτωθι 8 οργανισμούς-εταίρους με μακροχρόνια εμπειρία στον τομέα της κοινωνικής ένταξης και της εκπαίδευσης των παιδιών, έτσι ώστε να παρέχουν στις παιδικές οικογένειες μία ολοκληρωμένη και χωρίς αποκλεισμούς υπηρεσία:

1. Οργανισμός "FISM" (Federazione Italiana Scuole Materne della Regione Toscana) στην Ιταλία, ο οποίος είναι ο συντονιστής οργανισμός,

2. "Κεντρο Μέριμνας Οικογενείας και Παιδιού" στην Ελλάδα,

3. "Universita Delgli Universita Studi di Firenze" στην Ιταλία ,

4. "Asociata Europanet" στη Ρουμανία,

5. "World University Services of the Mediterranean Wusmed" στην Ισπανία,

6. "Sdrudzennie Znam I Moga" στη Βουλγαρία,

7. "Περιφερειακή Διεύθυνση Πρωτοβάθμιας & Δευτεροβάθμιας Εκπαίδευσης Θεσσαλίας" στην Ελλάδα και

8. "Blue Room Innovation" στην Ισπανία.

**Επιμέρους Στόχοι του Έργου "Hub & Spoke Model Governance Guidelines" του προγράμματος F.R.I.E.N.D.E.S.K.**

Το "Hub & Spoke Model Governance Guidelines" είναι το 5ο Έργο του ευρωπαϊκού προγράμματος F.R.I.E.N.D.E.S.K. με στόχο την παροχή κατευθυντήριων γραμμών διακυβέρνησης για δημόσιους φορείς σχετικά με τον τρόπο αντιμετώπισης της παιδικής φτώχειας και του κοινωνικού αποκλεισμού με θεσμοθέτηση αντισταθμιστικών μέτρων, όπως είναι η οικογενειακή στήριξη και τα επιδόματα, η ποιοτική παιδική φροντίδα και η εκπαίδευση στην πρώιμη παιδική ηλικία.

Στόχος του είναι, επίσης, να διατυπώσει προτάσεις όσον αφορά τις κοινωνικές πολιτικές που εφαρμόζουν τα κέντρα φροντίδας και εκπαίδευσης για την ένταξη παιδιών της πρώιμης παιδικής ηλικίας (διοικητικά και οικονομικά συστήματα, νομικές πτυχές) και να παράσχει έτσι έναν σαφή χάρτη του πλαισίου παρέμβασης.

Απώτερος στόχος είναι να επηρεαστούν οι αρμόδιες αρχές ούτως ώστε να βελτιωθούν οι κατά τόπους συνθήκες για την κοινωνική ένταξη των παιδιών.

**Ο αναμενόμενος αντίκτυπος και η δυνατότητα μεταφοράς του "Hub & Spoke Model Governance Guidelines"**

Το "Hub & Spoke Model Governance Guidelines" αναμένεται να διασφαλίσει την αποτελεσματικότητα και τη βιωσιμότητα των δραστηριοτήτων, των συνεργασιών και των πρωτοβουλιών που συνθέτουν το ΕCEC του έργου "FRIENDESKD", λαμβάνοντας υπόψη ότι ο τρόπος με τον οποίο σχεδιάζεται και οργανώνεται το ECEC εξαρτάται σε μεγάλο βαθμό από τις αρμόδιες αρχές, οι οποίες μπορεί να είναι Υπουργεία ή Περιφέρειες ή Δήμοι και να λειτουργούν σε τοπικό, εθνικό ή και διεθνές επίπεδο.

Οι κατευθυντήριες γραµµές του συγκεκριμένου Οδηγού λαµβάνουν υπόψη τα δυνατά και αδύνατα σηµεία των τοπικών πλαισίων και προσδιορίζουν τους κοινούς παράγοντες όπως αυτοί καθορίστηκαν στο 1ο Έργο του σχεδίου βάσει συγκριτικής ανάλυσης (σε εθνικό επίπεδο) των διαφορετικών συστηµάτων ECEC των χωρών που συμμετέχουν στο πρόγραμμα καθώς και συγκριτικής αξιολόγησης (σε τοπικό επίπεδο) των ποιοτικών δεικτών των εµπλεκόµενων χωρών εταίρων.

Ο αντίκτυπος μπορεί να διασφαλιστεί μόνο με τη συμμετοχή των σχετικών ενδιαφερομένων μερών και φροντιστών. Για τον λόγο αυτό παρέχεται ελεύθερη πρόσβαση στις συστάσεις/προτάσεις προς τους δημόσιους φορείς του συγκεκριμένου οδηγού, οι οποίες θα είναι άμεσα διαθέσιμες για κάθε ενδιαφερόμενο και θα διατηρηθούν ενεργές για το απαραίτητο χρονικό διάστημα, προκειμένου να προσελκύσουν περαιτέρω συμμετοχές και συνεισφορές. Τέλος, θα υπάρξουν συστάσεις προς τους δημόσιους φορείς των εταιρικών χωρών για χρήση αυτών πέραν της διάρκειας του έργου.

**ΚΕΦΑΛΑΙΟ 1**

**Περιγραφή & επεξήγηση των δεδομένων όπως αποτυπώθηκαν στη Διεθνή Έκθεση**

**Αξιοποίηση των αποτελεσμάτων της Έρευνας (στο πλαίσιο του IO1)**

*Συγκριτικές μελέτες σχετικά με τα συστήματα ECEC και κατευθυντήριες γραμμές για το μοντέλο Hub & Spoke*

**ΕΝΟΤΗΤΑ 1: ΔΙΑΚΥΒΕΡΝΗΣΗ**

**α.** ΕΥΡΩΠΑΪΚΕΣ ΠΟΛΙΤΙΚΕΣ ΓΙΑ ΤΗΝ ΑΝΤΙΜΕΤΩΠΙΣΗ ΤΟΥ ΑΠΟΚΛΕΙΣΜOY ΤΩΝ ΠΑΙΔΙΩΝ

Σε όλα τα ευρωπαϊκά έγγραφα υπογραμμίζεται η σημασία να θεωρηθεί η εκπαίδευση και φροντίδα στην πρώιμη παιδική ηλικία (Early Childhood Education and Care / ECEC) ως "θεμέλιο για τη δια βίου μάθηση και ανάπτυξη" (EuCom/EACEA/Eurydice, 2019, σ. 9).

Επιπλέον, η Ευρωπαϊκή Επιτροπή τονίζει ότι "οι επενδύσεις στην υγεία και στη γνωστική, συναισθηματική και κοινωνική ανάπτυξη κατά τα πρώτα χρόνια της ζωής του παιδιού εγγυώνται την υψηλότερη οικονομική απόδοση για τα άτομα και την κοινωνία" (EuCom, 2011).

H Ευρωπαϊκή Πύλη Κοινωνικών Δικαιωμάτων το 2017 δηλώνει ότι "τα παιδιά έχουν δικαίωμα σε καλής ποιότητας και οικονομικά προσιτή εκπαίδευση και φροντίδα στην πρώιμη παιδική ηλικία".

Τέλος, το Ευρωπαϊκό Συμβούλιο ενέκρινε τον Μάιο του 2019 Σύσταση για Υψηλής Ποιότητας Συστήματα Εκπαίδευσης και Φροντίδας στην Προσχολική Ηλικία, προκειμένου να δοθεί ένα κοινό πλαίσιο για το θέμα της ECEC για όλες τις ευρωπαϊκές χώρες.

**β.** ΤΡΕΧΟΥΣΑ ΚΑΤΑΣΤΑΣΗ ΤΩΝ ΠΟΛΙΤΙΚΩΝ ECEC ΣΤΙΣ 5 ΧΩΡΕΣ - ΕΤΑΙΡΟΥΣ

Η ανάλυση των δεδομένων των ECEC στις ευρωπαϊκές χώρες που συμμετείχαν στην έρευνα του σχεδίου FRIENDESK (Ιταλία, Ισπανία, Βουλγαρία, Ρουμανία και Ελλάδα) παρουσιάζει την τρέχουσα κατάσταση των ECEC στις προαναφερθείσες χώρες.

Όσον αφορά στη διάσταση της ενσωμάτωσης της πολιτικής ECEC και της σχετικής παροχής υπηρεσιών σε παιδιά άνω των 3 ετών, διαπιστώθηκε ότι όλες οι χώρες έχουν ίσο επίπεδο ενσωμάτωσης και ότι αντιλαμβάνονται την ECEC ως "υπηρεσίες που αποτελούν σκόπιμη εκπαιδευτική παρέμβαση προκειμένου να υποστηρίξουν την ανάπτυξη του παιδιού και την προετοιμασία του για το δημοτικό σχολείο" (EuCom/EACEA/Eurydice, 2019, σ. 12).

Σε όλες τις χώρες-εταίρους η ECEC παρέχεται σε δύο ξεχωριστούς τύπους /πλαίσια που καθορίζονται από την ηλικία των παιδιών. Στην Ιταλία, τη Βουλγαρία και την Ισπανία συνυπάρχουν ξεχωριστά και ενιαία ιδρύματα (εγκαταστάσεις) για όλο το ηλικιακό φάσμα. Στα συστήματα ECEC με ξεχωριστή εγκατάσταση, η μετάβαση στη διαφορετική δομή πραγματοποιείται στην ηλικία των 3 ετών.

Μόνο στην Ελλάδα η μετάβαση γίνεται αργότερα, στην ηλικία των 4 ετών.

Στις χώρες όπου το μοντέλο είναι διττό, οι τοπικές αρχές είναι υπεύθυνες για την παροχή ECEC για παιδιά κάτω των 3 ετών, ενώ η παροχή ECEC για παιδιά ηλικίας 3 ετών και άνω είναι αρμοδιότητα και ευθύνη του Υπουργείου Παιδείας. Στις χώρες όπου το μοντέλο είναι ενιαίο, το Υπουργείο Παιδείας είναι υπεύθυνο για όλες τις παροχές ECEC σε κέντρα (0-3 και 3-6 ετών).

**ΕΝΟΤΗΤΑ 2: ΠΡΟΣΒΑΣΗ** (εγγύηση θέσης: δικαίωμα, υποχρεωτική συμμετοχή)

**α.** ΠΟΛΙΤΙΚΕΣ ΓΙΑ ΤΗΝ ΥΠΟΣΤΗΡΙΞΗ ΤΗΣ ΠΡΟΣΒΑΣΗΣ

Η διάσταση της πρόσβασης αποτελεί θεμελιώδη δείκτη για την κατανόηση του επιπέδου ποιότητας των εκπαιδευτικών υπηρεσιών για παιδιά ηλικίας 0-6 ετών.

Το Πλαίσιο Ποιότητας της ΕΕ για την εκπαίδευση και φροντίδα στην προσχολική ηλικία, διασφαλίζει ότι "η πρόσβαση στην ECEC αποτελεί παράγοντα προστασίας για τα παιδιά και συμβάλλει στην υγιή ανάπτυξη και την εκπαιδευτική τους επιτυχία" (EuCom/EACEA/Eurydice, 2019, σ. 43).

Η κατ' οίκον παροχή υπηρεσιών και οι βρεφονηπιοκόμοι υποστηρίζουν την προσφορά υπηρεσιών ECEC σε κέντρα για παιδιά ηλικίας 0-6 ετών, ιδίως σε χώρες όπου δεν υπάρχουν εγγυημένες θέσεις και όπου η φοίτηση σε ECEC δεν είναι υποχρεωτική.

Η Βουλγαρία και η Ελλάδα καθιστούν υποχρεωτική τη φοίτηση στο ECEC, ενώ η Ισπανία παρέχει νομικό δικαίωμα για μια θέση ECEC.

**β.** ΜΕΤΡΑ ΓΙΑ ΤΗ ΔΙΕΥΚΟΛΥΝΣΗ ΤΗΣ ΠΡΟΣΒΑΣΗΣ ΣΕ ECEC

Τα κύρια μέτρα που είναι κοινά σε όλες τις χώρες και αποσκοπούν στη διευκόλυνση της ένταξης των παιδιών σε μειονεκτικές καταστάσεις στο σύστημα ECEC είναι

1. Μειώσεις συνδρομών,

2. Προτεραιότητα στην εισαγωγή,

3. Εθνικό πρόγραμμα για τη μείωση της φτώχειας και του κοινωνικού αποκλεισμού και για την ενθάρρυνση της εγγραφής στο σύστημα ECEC,

4. Εθνικό σχέδιο για την προσχολική ένταξη των μειονοτήτων και των προσφύγων.

**ΕΝΟΤΗΤΑ 3: ΠΡΟΣΩΠΙΚΟ**

(αρχική κατάρτιση, συνεχής εκπαίδευση, επαγγελματική ανάπτυξη, εργασιακός φόρτος)

Η Σύσταση του Συμβουλίου του 2019 σχετικά με τα συστήματα ECEC Υψηλής Ποιότητας αναφέρει ότι "προκειμένου να εκπληρώσουν τον επαγγελματικό τους ρόλο στην υποστήριξη των παιδιών και των οικογενειών τους, το προσωπικό της προσχολικής αγωγής και φροντίδας απαιτεί σύνθετες δεξιότητες και ικανότητες, βαθιά γνώση και κατανόηση της ανάπτυξης του παιδιού και επίγνωση της παιδαγωγικής της πρώιμης παιδικής ηλικίας" (σ. 3).

Σύμφωνα με αυτό, συμπεραίνεται ότι οι δεξιότητες του προσωπικού είναι απαραίτητες για μια ποιοτική υπηρεσία ECEC.

1. ΑΠΑΙΤΟΥΜΕΝΑ ΠΡΟΣΟΝΤΑ
   * Πρώιμη εκμάθηση ξένων γλωσσών
   * Ψηφιακή ενημέρωση
   * Ανάγνωση
   * Αριθμητική και λογική σκέψη
   * Πολιτικές και δημοκρατικές δεξιότητες
   * Μάθηση του πώς να μαθαίνουν
   * Αγωγή υγείας
   * Δεξιότητες συνεργασίας
   * Κατανόηση του γλωσσικού περιβάλλοντος και επικοινωνιακές δεξιότητες
   * Εκφραστικές τέχνες και ανάπτυξη της δημιουργικότητας
   * Σωματική ανάπτυξη και κίνηση
   * Συναισθηματική, προσωπική και κοινωνική ανάπτυξη
2. ΕΚΠΑΙΔΕΥΤΙΚΕΣ ΚΑΤΕΥΘΥΝΤΗΡΙΕΣ ΓΡΑΜΜΕΣ

Εθνικό πρόγραμμα σπουδών από το Υπουργείο Παιδείας

ΣΤΟΧΟΙ:

* + - Ανάπτυξη της προσωπικότητας του παιδιού
    - Ανάπτυξη της ικανότητας αλληλεπίδρασης με τους άλλους (παιδιά, ενήλικες, περιβάλλον)
    - Ενθάρρυνση της αυτόνομης μάθησης
    - Ανακάλυψη της δικής του ταυτότητας, του εαυτού του και των άλλων
    - Ανάπτυξη θετικής αυτοεικόνας
    - Απόκτηση γνώσεων, ικανοτήτων, δεξιοτήτων, στάσεων που απαιτούνται για την είσοδό του στο σχολείο και καθ' όλη τη διάρκεια της ζωής του
    - Γνώσεις για τον εαυτό, τους άλλους και τον κόσμο, κινήσεις, ήχους, χρώματα, ομιλία και λέξεις
    - Γλώσσα και λογοτεχνία της χώρας υποδοχής
    - Μαθηματικά
    - Τέχνες, μουσική (δημιουργία και έκφραση)
    - Κατασκευές και τεχνολογία
    - ΤΠΕ
    - Συναισθηματική, νοητική, κινητική ανάπτυξη

ΕΚΠΑΙΔΕΥΤΙΚΕΣ ΜΕΘΟΔΟΙ

* + - Ελεύθερο και δομημένο παιχνίδι
    - Ενήλικες που ακούνε τα παιδιά να παίζουν και ενθαρρύνουν τη σκέψη τους
    - Ισορροπία μεταξύ ομαδικής και ατομικής μάθησης
    - Δραστηριότητες βασισμένες στις ΤΠΕ
    - Συμμετοχή γονέων - οικογενειών στη μάθηση των παιδιών

ΜΈΘΟΔΟΙ ΑΞΙΟΛΟΓΗΣΗΣ

* + - Αφηγηματική αξιολόγηση
    - Παρατήρηση με γραπτή περίληψη
    - Χαρτοφυλάκια των παιδιών
    - Αυτοαξιολόγηση των παιδιών

ΜΕΤΑΒΑΣΗ ΣΤΟ ΔΗΜΟΤΙΚΟ ΣΧΟΛΕΙΟ

* + - Συνέχεια μεταξύ ECEC και δημοτικού σχολείου
    - Ίδια τοποθεσία
    - Συνεργασία του προσωπικού του ECEC και του προσωπικού του δημοτικού σχολείου
    - Συνεργασία μεταξύ γονέων και προσωπικού
    - Συναντήσεις με τους γονείς για το ρόλο τους στη φάση της μετάβασης
    - Μεταβίβαση πληροφοριών σχετικά με την ανάπτυξη του παιδιού στο δημοτικό σχολείο
    - Ανάπτυξη κοινού εκπαιδευτικού σχεδίου
    - Επίσημες επισκέψεις των παιδιών του ECEC στο δημοτικό σχολείο

**ΚΕΦΑΛΑΙΟ 2**

**Προσεγγισιμότητα και ικανότητα κατανόησης των αναγκών της παιδικής φροντίδας**

Πώς γνωρίζουν οι οικογένειες ότι υπάρχουν προγράμματα ECEC καθώς και πώς μαθαίνουν για τα οφέλη τους;

**ΕΝΟΤΗΤΑ 1: ΕΥΑΙΣΘΗΤΟΠΟΙΗΣΗ ΚΑΙ ΕΜΠΙΣΤΟΣΥΝΗ ΣΤΙΣ ΥΠΗΡΕΣΙΕΣ**

Το πλαίσιο εντάσσει τις επιμέρους παρεμβάσεις σε μια συνεκτική και ολοκληρωμένη δομή που αναγνωρίζει τη σημασία της παρακολούθησης/συμπληρωματικότητας των παρεμβάσεων μεταξύ διαφορετικών εταίρων που εργάζονται για έναν κοινό στόχο, έτσι ώστε όλα τα αρμόδια μέρη να κατανοήσουν τις αλληλεπικαλυπτόμενες διαδικασίες, παράγοντες και στάδια που επηρεάζουν την πρόσβαση στην ECEC και να βοηθήσουν τους υπεύθυνους λήψης αποφάσεων να συντονίσουν τις προσπάθειές τους και να μεγιστοποιήσουν τον αντίκτυπό τους.

**α.** ΕΠΑΓΓΕΛΜΑΤΙΕΣ (ΕΚΠΑΙΔΕΥΤΙΚΟΙ, ΕΠΑΓΓΕΛΜΑΤΙΕΣ ΥΓΕΙΑΣ κ.λπ.)

Οι επαγγελματίες του συστήματος υγειονομικής περίθαλψης και κοινωνικής φροντίδας αναγνωρίστηκαν ως δυνητικά αποτελεσματικές πηγές πληροφόρησης σχετικά με τα προγράμματα ECEC.

**β.** ΓΟΝΕΙΣ

Μια ευεργετική επίπτωση της ECEC είναι ότι επιτρέπει στις μητέρες να επιστρέψουν στην εργασία τους και συνεπώς να αυξήσουν το οικογενειακό εισόδημα και να προωθήσουν την οικονομική ανάπτυξη.

**γ.** ΔΗΜΟΣ & ΤΟΠΙΚΕΣ ΚΟΙΝΟΤΗΤΕΣ

Η προσχολική εκπαίδευση και φροντίδα (ECEC) μπορεί να έχει σημαντικές ευεργετικές επιδράσεις στη συνολική ανάπτυξη του παιδιού και στην εκπαιδευτική επιτυχία των παιδιών που προέρχονται από μειονεκτούντα περιβάλλοντα, καθιστώντας την ECEC μια ισχυρή στρατηγική για τη μείωση των ανισοτήτων στην ανάπτυξη των παιδιών.

Οι εκστρατείες ευαισθητοποίησης και πληροφόρησης μπορούν να είναι χρήσιμες για την ενθάρρυνση της εμπιστοσύνης στα προγράμματα ECEC με τη δημοσιοποίηση των πλεονεκτημάτων, των ιδιοτήτων, του κόστους και των διαδικασιών εγγραφής τους.

Οι δημόσιες πολιτικές που επενδύουν στην πρώιμη παιδική ηλικία είναι μια από τις καλύτερες επενδύσεις που μπορεί να κάνει κανείς στο ανθρώπινο κεφάλαιο και κυρίως για οικογένειες με χαμηλή κοινωνικοοικονομική κατάσταση και ευάλωτα άτομα, μετανάστες, μειονεκτούσες οικογένειες, οικογένειες που έχουν ανάγκη, παιδιά σε κίνδυνο, φτωχές οικογένειες.

**ΕΝΌΤΗΤΑ 2: ΠΡΟΣΕΓΓΙΣΗ**

Οι οικογένειες που ζουν σε δύσκολες οικονομικές συνθήκες είναι δύσκολο να προσεγγιστούν μέσω των συμβατικών διαύλων. Στο πλαίσιο αυτό σημαντικές πηγές πληροφόρησης και ενθάρρυνσης είναι:

**α.** ΑΛΛΟΙ ΓΟΝΕΙΣ

Προκειμένου οι οικογένειες να αναγνωρίσουν την ανάγκη τους για παιδική φροντίδα, πρέπει πρώτα να γνωρίζουν ότι υπάρχουν προγράμματα ECEC καθώς και να ακούσουν για τα οφέλη τους. Έτσι, άλλοι γονείς της κοινότητάς τους μπορεί να αποτελέσουν πλούσια πηγή χρήσιμων πληροφοριών για τα προγράμματα ECEC.

**β.**  ΔΗΜΟΣ & ΤΟΠΙΚΕΣ ΚΟΙΝΟΤΗΤΕΣ

Συνιστάται να χρησιμοποιούν τα κανάλια κοινωνικής και οργανωτικής σύνδεσης για να προσελκύσουν οικογένειες που βρίσκονται σε μειονεκτική θέση.

**ΕΝΟΤΗΤΑ 3: ΠΟΙΚΙΛΟΜΟΡΦΙΑ ΣΤΟΝ ΠΟΛΙΤΙΣΜΟ, ΤΙΣ ΓΛΩΣΣΕΣ ΚΑΙ ΤΗ ΧΡΗΣΗ ΤΕΧΝΟΛΟΓΙΩΝ**

Οι επιλογές παιδικής φροντίδας θα πρέπει επίσης να ανταποκρίνονται στις πεποιθήσεις και τις αξίες τους.

**α.** ΕΚΠΑΙΔΕΥΤΙΚΟΙ

Η επικοινωνία σε διάφορες γλώσσες είναι επίσης μια καλή πρακτική για την προσέγγιση των οικογενειών μεταναστών, καθώς και η χρήση των τεχνολογιών της πληροφορίας, όχι μόνο για την προσέγγιση αυτών των οικογενειών, αλλά και για τη διατήρηση της επαφής μετά την εγγραφή τους σε προγράμματα ECEC. Αυτό μπορεί να γίνει με την ανταλλαγή καθημερινών πληροφοριών για τα παιδιά τους.

**β.** ΑΛΛΟΙ ΓΟΝΕΙΣ

Οι αρνητικές αντιλήψεις για τη φροντίδα των παιδιών και οι φήμες για την κακή ποιότητα των υπηρεσιών φροντίδας παιδιών μπορούν να ενισχύσουν αυτές τις πεποιθήσεις και να αποτελέσουν σημαντικά εμπόδια στην αξιοποίηση του ECEC. Πράγματι, σύμφωνα με μια ανασκόπηση των δημόσιων πολιτικών για την οικογένεια σε 31 ευρωπαϊκές χώρες, όσο υψηλότερη είναι η αντιλαμβανόμενη ποιότητα της ECEC σε μια χώρα, τόσο λιγότερες είναι οι ανισότητες στην πρόσβαση.

**γ.** ΔΗΜΟΣ & ΤΟΠΙΚΕΣ ΚΟΙΝΟΤΗΤΕΣ

Οι κοινοτικές οργανώσεις είναι σε θέση να προσεγγίσουν τα μικρά παιδιά και τις οικογένειές τους στο περιβάλλον τους μέσω επισκέψεων στο σπίτι από μητέρες της ίδιας κουλτούρας, κινητών βιβλιοθηκών ή μέσω παρεμβάσεων προσέγγισης για την ανάπτυξη της γλώσσας.

**ΚΕΦΑΛΑΙΟ 3**

**Αποδοχή και Δυνατότητα Αναζήτησης**

**ΕΝΟΤΗΤΑ 1: ΠΡΟΣΑΡΜΟΣΤΙΚΟΤΗΤΑ ΚΑΙ ΕΜΠΛΟΚΗ ΓΟΝΕΩΝ**

Είναι σημαντικό να αναπτυχθούν πρακτικές υποδοχής προσαρμόζοντας τις υπηρεσίες στις ανάγκες των μη προνομιούχων οικογενειών και των μεταναστών.

**α.** ΔΗΜΟΣΙΕΣ ΥΠΗΡΕΣΙΕΣ ΚΑΙ ΚΟΙΝΩΝΙΚΑ ΔΙΚΤΥΑ

Οι ίδιες οι υπηρεσίες πρέπει να είναι αποδεκτές και συμβατές με τις οικογενειακές ανάγκες και να ευνοούν τις αλληλεπιδράσεις καλής ποιότητας μεταξύ του προσωπικού της ECEC και των οικογενειών.

Σημαντικός είναι και ο ρόλος των κοινωνικών δικτύων. Όταν οι οικογένειες μαθαίνουν για νέα σημεία που ανοίγουν σε προγράμματα ECEC μέσω γειτόνων, συναδέλφων και φίλων, μπορούν να σχηματίσουν μία καλύτερη γνώμη για το ποια προγράμματα ECEC είναι καλύτερης ποιότητας ή συμβαδίζουν με τις αξίες τους.

**β.** ΠΟΙΟΤΙΚΕΣ ΑΛΛΗΛΕΠΙΔΡΑΣΕΙΣ ΜΕΤΑΞΥ ΠΡΟΣΩΠΙΚΟΥ ECEC ΚΑΙ ΟΙΚΟΓΕΝΕΙΩΝ

Αυτό μπορεί να γίνει:

* παρέχοντας στο προσωπικό εκπαίδευση και καθοδήγηση
* με το να συμμετέχουν οι γονείς στις διαδικασίες λήψης αποφάσεων στο πρόγραμμα ECEC

Σημαντική είναι η ευελιξία και η φιλικότητα των υπηρεσιών, για παράδειγμα, επιτρέποντας στους γονείς να μένουν στο δωμάτιο με τα παιδιά τους όσο θέλουν ή προσφέροντας ευέλικτες ώρες παρακολούθησης.

Αυτές οι πρακτικές παρέχουν στους γονείς την δυνατότητα να εξοικειωθούν και να νοιώσουν άνετα με τις ρουτίνες, τις δραστηριότητες και τη λειτουργία της ECEC, προτού αφήσουν τα παιδιά τους σε μόνιμη βάση.

**ΕΝΟΤΗΤΑ 2: ΠΟΛΙΤΙΣΜΙΚΗ ΕΥΑΙΣΘΗΣΙΑ**

Η πολιτιστική ευαισθησία και η γλωσσική ευαισθητοποίηση είναι σημαντικές για την ενίσχυση της σχέσης μεταξύ του προσωπικού της ECEC και των μεταναστριών μητέρων για την ανάπτυξη εμπιστοσύνης.

**α.** ΠΟΙΟΤΙΚΕΣ ΑΛΛΗΛΕΠΙΔΡΑΣΕΙΣ ΜΕΤΑΞΥ ΤΟΥ ΠΡΟΣΩΠΙΚΟΥ ECEC ΚΑΙ ΤΩΝ ΟΙΚΟΓΕΝΕΙΩΝ

Αυτό μπορεί να γίνει:

* παρέχοντας στο προσωπικό εκπαίδευση και καθοδήγηση
* με την πρόσληψη εργαζομένων παιδικής μέριμνας από μειονοτικές ομάδες και εργαζομένων που είναι ευαίσθητοι στα πολιτιστικά πρότυπα του εν λόγω πληθυσμού

Αυτά είναι άλλα παραδείγματα καλών πρακτικών που ευνοούν την αποδοχή των υπηρεσιών σε πολυπολιτισμικά πλαίσια.

**ΕΝΟΤΗΤΑ 3: ΑΥΤΟΝΟΜΙΑ ΚΑΙ ΚΟΙΝΩΝΙΚΗ ΣΤΗΡΙΞΗ**

**α.** ΔΗΜΟΣΙΕΣ ΥΠΗΡΕΣΙΕΣ

Η απαίτηση επίδειξης διοικητικών εγγράφων, όπως η ανάγκη επίδειξης πιστοποιητικού γέννησης, αποτελεί εμπόδιο για την εγγραφή παιδιών από μειονεκτικά περιβάλλοντα. Λόγω της μη διαθεσιμότητας εγγράφων ταυτότητας ή του κόστους και της πολυπλοκότητας των διαδικασιών για την απόκτησή τους, αυτό μπορεί να είναι αποθαρρυντικό για πολλές οικογένειες.

Για να ξεπεραστεί αυτό το εμπόδιο, προτείνεται η αποδοχή λιγότερο επίσημης τεκμηρίωσης, όπως είναι τα αποδεικτικά στοιχεία κατοικίας, για να αποδείξουν ότι πληρούν τις προϋποθέσεις για υπηρεσίες ECEC ή κάποια επιστολή από τον ιδιοκτήτη, κάποιο επίσημο email που αποστέλλεται σε μέλος της οικογένειας ή/και η κάρτα βιβλιοθήκης (Vesely 2013).

**β.** ΚΟΙΝΩΝΙΚΑ ΔΙΚΤΥΑ

Είναι γνωστό ότι οι γονείς που είναι άνεργοι έχουν λιγότερες επαφές με τους συνομηλίκους τους, είναι λιγότερο ενημερωμένοι και συχνά περιμένουν τις υπηρεσίες να έρθουν σ’ αυτούς, με αποτέλεσμα να χρειάζονται ιδιαίτερα βελτιωμένη κοινωνική ένταξη.

Μπορούν, επίσης, να μάθουν για υπηρεσίες στην κοινότητα που μπορούν να βοηθήσουν στις διαδικασίες εγγραφής. Ως εκ τούτου, οι παρεμβάσεις για την αύξηση της κοινωνικής ένταξης μπορούν να έχουν θετική επίδραση σε διαφορετικά χαρακτηριστικά και στάδια της συνεχούς πρόσβασης, όπως η γνώση για τα προγράμματα και τις υπηρεσίες της ECEC, η ευνοϊκή εμπιστοσύνη προς την ECEC και η ενίσχυση των κοινωνικών δικτύων.

**ΚΕΦΑΛΑΙΟ 4**

**Διαθεσιμότητα, Διαμονή και Δυνατότητα Πρόσβασης**

**ΕΝΟΤΗΤΑ 1: ΕΠΑΡΚΗΣ ΑΡΙΘΜΟΣ ΣΗΜΕΙΩΝ ΓΙΑ ΤΗΝ ΑΝΤΙΜΕΤΩΠΙΣΗ ΤΩΝ ΓΕΩΓΡΑΦΙΚΩΝ ΑΝΙΣΟΤΗΤΩΝ**

Υπάρχει ανισότητα στον αριθμό των διαθέσιμων χώρων ECEC σε όλες τις γειτονιές.

Το πρόβλημα της διαθεσιμότητας είναι επομένως και πρόβλημα γεωγραφικής κατανομής των χώρων.

Ως εκ τούτου, η αύξηση της προσφοράς ποιοτικών χώρων ECEC σε γειτονιές -όπου υπάρχουν λιγότερες υπηρεσίες- θα πρέπει να αποτελεί προτεραιότητα.

**ΕΝΟΤΗΤΑ 2: ΚΟΙΝΩΝΙΚΑ ΚΡΙΤΗΡΙΑ**

Πρέπει να ληφθούν υπόψη τα ακόλουθα κοινωνικά κριτήρια:

* χαμηλό εισόδημα
* εθνότητα
* οικογενειακή κατάσταση

**ΕΝΟΤΗΤΑ 3: ΔΙΚΑΙΗ ΛΙΣΤΑ ΑΝΑΜΟΝΗΣ**

Σε ένα πλαίσιο όπου η ζήτηση υπερβαίνει την προσφορά, ο τρόπος διαχείρισης των λιστών αναμονής μπορεί επίσης να έχει αντίκτυπο στην πρόσβαση.

Η διαχείριση με προτεραιότητα μπορεί να κάνει έμμεσα διακρίσεις σε μη προνομιούχες οικογένειες που τείνουν να εγγραφούν σε υπηρεσίες αργότερα από τις πιο προνομιούχες οικογένειες.

Επιπλέον, οι γονείς που έχουν λιγότερο τακτικές συνθήκες εργασίας έχουν μεγαλύτερη δυσκολία στο να προγραμματίσουν τη στιγμή που θα χρειαστούν παιδική φροντίδα.

Λύση αποτελεί το να δίνεται μικρότερη βαρύτητα σε κριτήρια, όπως είναι το καθεστώς απασχόλησης των γονέων και η αρχική ημερομηνία εγγραφής, και μεγαλύτερη βαρύτητα σε κοινωνικά κριτήρια, όπως είναι το χαμηλό εισόδημα, η εθνικότητα και η οικογενειακή κατάσταση.

**ΕΝΟΤΗΤΑ 4: Η ΔΙΚΑΙΗ ΠΡΟΣΒΑΣΗ ΠΕΡΙΛΑΜΒΑΝΕΤΑΙ ΣΤΗΝ ΑΞΙΟΛΟΓΗΣΗ ΠΟΙΟΤΗΤΑΣ (με βάση ΤΟΠΙΚΑ ΚΡΙΤΗΡΙΑ)**

Εκτός από τον τρόπο κατανομής των χώρων, έχει επίσης προταθεί ότι ο τρόπος με τον οποίο αξιολογείται η ποιότητα των υπηρεσιών μπορεί να επηρεάσει τη διαθεσιμότητα χώρων ECEC για μη προνομιούχες οικογένειες. Ειδικότερα, προτείνεται να συμπεριληφθεί στην αξιολόγηση της ποιότητας των υπηρεσιών ένα κριτήριο που δείχνει εάν οι υπηρεσίες είναι προσβάσιμες σε ένα κοινωνικά διαφορετικό πελατολόγιο.

**ΚΕΦΑΛΑΙΟ 5**

**Ευχέρεια και δυνατότητα πληρωμής**

### Το κόστος των υπηρεσιών επηρεάζεται άμεσα από τις δημόσιες και δημοσιονομικές πολιτικές που στοχεύουν τις οικογένειες και φυσικά επηρεάζουν επίσης τον βαθμό στον οποίο οι μειονεκτούσες οικογένειες θα χρησιμοποιούν τις δομές της Αγωγής και Φροντίδας στην Πρώιμη Παιδική Ηλικία (ECECs).

**ΕΝΟΤΗΤΑ 1: ΔΗΜΟΣΙΑ ΧΡΗΜΑΤΟΔΟΤΗΣΗ ΚΑΙ ΔΙΑΧΕΙΡΙΣΗ**

**α.** ΔΗΜΟΣΙΕΣ ΥΠΗΡΕΣΙΕΣ

Τα διαθέσιμα στοιχεία υποδηλώνουν ότι η δημόσια χρηματοδότηση και η διαχείριση των προγραμμάτων ECEC ευνοούν την καλύτερη ομοιομορφία στην ποιότητα και την κάλυψη των υπηρεσιών, καθώς και ότι μειώνουν την ανισότητα πρόσβασης (Οργανισμός Οικονομικών (ΟΟΣΑ, 2003).

Δεν είναι μόνο το χρηματικό ποσό που επενδύουν οι κυβερνήσεις στην ECEC για την ποιότητα των υπηρεσιών και τη δικαιοσύνη πρόσβασης, αλλά ακόμη πιο σημαντικό είναι το πώς επενδύονται αυτά τα χρήματα.

Οι κυβερνήσεις που τάσσονται υπέρ της χρηματοδότησης της παροχής υπηρεσιών (δημόσια δίκτυα ECEC) έχουν δει καλύτερα αποτελέσματα από εκείνες που τάσσονται υπέρ του να αφήσουν την επιλογή στις οικογένειες (από πλευράς ζήτησης) δίνοντάς τους ένα χρηματικό ποσό για να καλύψουν μέρος του κόστους των υπηρεσιών (Bigras et al. 2011; Friendly 2013).

**β.** ΔΗΜΟΣΙΟΝΟΜΙΚΕΣ ΠΟΛΙΤΙΚΕΣ

Το κόστος των υπηρεσιών επηρεάζεται άμεσα από τις δημόσιες και δημοσιονομικές πολιτικές που στοχεύουν στις οικογένειες και φυσικά επηρεάζουν επίσης τον βαθμό στον οποίο οι μειονεκτούσες οικογένειες θα χρησιμοποιούν τα δίκτυα ECEC.

**γ.** ΔΗΜΟΣΙΟΝΟΜΙΚΕΣ ΠΟΛΙΤΙΚΕΣ ΓΙΑ ΝΕΟΥΣ ΜΕΤΑΝΑΣΤΕΣ

Στα δίκτυα ECEC θα μπορούσαν να προσφερθούν δωρεάν χρονικά περιθώρια (χρονοθυρίδες) για παιδιά από οικογένειες νέων μεταναστών. Αυτή η πρακτική διαπιστώθηκε ότι όχι μόνο βοηθά στην προοδευτική εξοικείωση με τις υπηρεσίες με μη περιοριστικό τρόπο, αλλά και ότι επιταχύνει την εκμάθηση από τα παιδιά και τους γονείς τους.

Τα δωρεάν γεύματα και σνακ αυξάνουν την προσκόλληση των οικογενειών στα δίκτυα ECEC (Pichette 2013).

**ΕΝΟΤΗΤΑ 2: ΠΟΛΙΤΙΚΕΣ ΓΙΑ ΟΙΚΟΓΕΝΕΙΕΣ ΣΕ ΚΟΙΝΩΝΙΚΗ ΒΟΗΘΕΙΑ**

Το ποσό των χρημάτων που πρέπει να πληρώσουν οι γονείς - για να επωφεληθούν από τις υπηρεσίες - είναι ένας σημαντικός καθοριστικός παράγοντας για την πρόσβαση στο δίκτυο ECEC.

Ακόμη και μια μειωμένη συνεισφορά μπορεί να είναι πολύ υψηλή για ορισμένους οικογενειακούς προϋπολογισμούς.

Ομοίως, έχει διαπιστωθεί ότι τυχόν μειώσεις κόστους πρέπει να είναι σχετικά σημαντικές, ώστε οι οικογένειες να επωφεληθούν από αυτές.

Οι δωρεάν δημόσιες υπηρεσίες ECEC για τους δικαιούχους κοινωνικής πρόνοιας μπορούν να αποτελέσουν καθοριστικό παράγοντα για τις οικογένειες.

**ΚΕΦΑΛΑΙΟ 6**

**Καταλληλότητα και Ικανότητα Εμπλοκής (των οικογενειών)**

**ΕΝΟΤΗΤΑ 1: ΠΩΣ ΝΑ ΕΜΠΛΕΚΟΥΜΕ ΤΙΣ ΟΙΚΟΓΕΝΕΙΕΣ**

**α.** ΠΡΟΓΡΑΜΜΑΤΑ & ΠΡΑΚΤΙΚΕΣ ΣΕ ΣΧΟΛΙΚΟ ΕΠΙΠΕΔΟ

Όταν οι γονείς είναι ικανοποιημένοι με τις υπηρεσίες και οι υπηρεσίες ανταποκρίνονται στις ανάγκες τους, η φοίτηση σε δίκτυα ECEC γίνεται πιο τακτική και συνεχής. Αυτή η τακτική και συνέχεια της παρακολούθησης σε ποιοτικά δίκτυα ECEC είναι αυτό που πρέπει να αναζητηθεί για καλύτερα αποτελέσματα.

Ένας έλεγχος έδειξε ότι η στάση της μητέρας απέναντι στην ECEC και οι αντιλήψεις της για τον αντίκτυπο της ECEC αλλάζουν με την πάροδο του χρόνου.

Διαπιστώθηκε ότι οι μητέρες ήταν πιο επιφυλακτικές στο να αφήσουν τα παιδιά τους στη φροντίδα των κέντρων ECEC στην αρχή, αλλά καθώς αναγνώριζαν τα θετικά οφέλη της παρουσίας (των παιδιών στις δομές ECEC), ένιωθαν πιο άνετες με τον καιρό.

**β.** ΣΥΝΕΡΓΑΣΙΕΣ ΜΕΤΑΞΥ ΔΙΚΤΥΩΝ ECEC & ΚΟΙΝΟΤΙΚΩΝ ΟΡΓΑΝΙΣΜΩΝ

Η συμμετοχή των παιδιών στην ECEC μπορεί επίσης να χρησιμεύσει ως κομβικό σημείο που ευνοεί την ένταξη των μητέρων στην κοινότητα. Στο πλαίσιο αυτό θα μπορούσαν να προσφερθούν οι ακόλουθες υπηρεσίες:

- Υπηρεσίες ένταξης στην απασχόληση

- Μαθήματα γλώσσας που σχετίζονται με την ECEC

- Να εξασφαλίζουν τρόπους για την κοινοτική ένταξη. Για να γίνει αυτό, προτείνεται να δημιουργηθούν συνεργασίες μεταξύ ECEC και κοινοτικών οργανώσεων που εργάζονται για τον αλφαβητισμό για να προσφέρουν υπηρεσίες στους γονείς στα κέντρα της ECEC (Vesely, 2013).

**γ.** ΔΙΑΤΟΜΕΑΚΕΣ ΔΡΑΣΕΙΣ & ΜΕΤΑΣΧΟΛΙΚΕΣ ΔΡΑΣΤΗΡΙΟΤΗΤΕΣ

Επιπλέον, οι διατομεακές δράσεις (ECEC, προγράμματα μετά το σχολείο, γονείς και κοινότητες) ευνοούν την ένταξη των οικογενειών μεταναστών.

**ΕΝΟΤΗΤΑ 2: ΠΩΣ ΝΑ ΚΙΝΗΣΟΥΜΕ ΤΟ ΕΝΔΙΑΦΕΡΟΝ ΤΩΝ ΠΑΙΔΙΩΝ**

**α.** ΠΡΟΓΡΑΜΜΑΤΑ & ΠΡΑΚΤΙΚΕΣ ΣΕ ΣΧΟΛΙΚΟ ΕΠΙΠΕΔΟ

Τα σχολεία πρέπει να οργανώνουν έργα ή/και να κάνουν ολιστικές διαδραστικές εκθέσεις σε διαφορετικούς τομείς, όπως «Πειραματικά Μαθηματικά», «Τοπική Ιστορία», «Τεχνολογία», ΤΠΕ σε διάφορες περιπτώσεις, όπως είναι τα «ψυχαγωγικά φεστιβάλ επιστήμης». Με παρόμοιο τρόπο, οι μαθητές πρέπει να παρουσιάσουν τα μαθηματικά, την ιστορία, τις νέες τεχνολογίες σε μια νέα, ασυνήθιστη προοπτική, να εξηγήσουν τον ρόλο των πειραμάτων στις μαθηματικές ανακαλύψεις ή τη σημασία των τοπικών μνημείων στην ανακάλυψη του εαυτού τους και να αφεθούν ώστε να αισθάνονται σαν πραγματικοί πολιτιστικοί και ιστορικοί ερευνητές και πειραματικοί μαθηματικοί.

Τα σχολεία μπορούν επίσης να οργανώσουν μια σειρά από ερευνητικά σχέδια -στο πλαίσιο της άτυπης εκπαίδευσης- βασισμένα σε παζλ, κουίζ, μαγικά κόλπα που περιλαμβάνουν κάρτες και μαγικά τετράγωνα που δείχνουν στους μαθητές ότι τα μαθηματικά, η ιστορία, η ΤΠΕ είναι ωραία, διασκεδαστικά, ενδιαφέροντα, συναρπαστικά και εξαιρετικά χρήσιμα μαθήματα. Επιπλέον, αυτά τα ερευνητικά σχέδια παρέχουν διάφορες εφαρμογές και επαφή με άλλα πεδία. Τέλος, αυξάνουν την αυτοπεποίθηση των μαθητών στις δικές τους ικανότητες.

**β.** ΣΥΝΕΡΓΑΣΙΕΣ ΜΕΤΑΞΥ ECEC & ΚΟΙΝΟΤΙΚΩΝ ΟΡΓΑΝΙΣΜΩΝ

Συνεργασία μεταξύ κέντρων ECEC και κέντρων ηλικιωμένων για την προώθηση της κοινωνικής ένταξης. Ιδιαίτερα, οι αφηγήσεις ηλικιωμένων σε παιδιά κέντρων ECEC θα μπορούσαν να βοηθήσουν στην αλληλεπίδραση με την τοπική κοινωνία.

**γ.** ΔΙΑΤΟΜΕΑΚΕΣ ΔΡΑΣΕΙΣ & ΜΕΤΑΣΧΟΛΙΚΕΣ ΔΡΑΣΤΗΡΙΟΤΗΤΕΣ

Η επίσκεψη σε μουσεία, γκαλερί και η συμμετοχή σε καλλιτεχνικά εργαστήρια σε εκθεσιακά κέντρα ενισχύουν την αυθόρμητη δημιουργικότητα των παιδιών και υποστηρίζουν τη διαδικασία ένταξης χωρίς αποκλεισμούς.

Η δημιουργική φύση των καλλιτεχνικών δραστηριοτήτων που υλοποιούνται στα μουσεία, τις γκαλερί και τα εργαστήρια τέχνης βοηθά τους συμμετέχοντες να διαμορφώσουν το εγώ τους υποστηρίζοντας τη διαδικασία μετουσίωσής τους, ενώ η μη λεκτική φύση τους προσφέρει ευρύτερες δυνατότητες έκφρασης από τον προφορικό λόγο και επομένως επιτρέπει στους συμμετέχοντες να εκφραστούν με έναν πιο άμεσο και συναισθηματικό τρόπο και να αναπτύξουν μια «νέα» συμβολική και μεταφορική γλώσσα.

Καθώς οι εκπαιδευτές -κατά τη συμμετοχή των παιδιών σε αυτές τις καλλιτεχνικές δραστηριότητες- αξιοποιούν τις θεραπευτικές, καλλιτεχνικές και διδακτικές τους ικανότητες, υποστηρίζουν τα παιδιά να αναπτύξουν αυτογνωσία, να αντιμετωπίσουν αγχωτικές και τραυματικές εμπειρίες και να ανακαλύψουν τον εαυτό τους και τον κόσμο.

Ειδικά στην περίπτωση των περιθωριοποιημένων μαθητών, η σύνδεση με τους άλλους μέσω της τέχνης φέρει την τάξη από το χάος - χαοτικά συναισθήματα και παρορμήσεις, μια ιλιγγιώδης μάζα αισθήσεων.

Σε όλη τη δημιουργική διαδικασία που εφαρμόζεται στους χώρους τέχνης, οι εσωτερικές και εξωτερικές πραγματικότητες αναμειγνύονται σε ένα νέο ον, έτσι ώστε οι μαθητές που υποφέρουν από τραυματικές εμπειρίες, οι νέοι που αντιμετωπίζουν διάφορες προκλήσεις ή παλεύουν με προβλήματα που σχετίζονται με τον αποκλεισμό ή το κοινωνικό άγχος, μπορούν να αναπτύξουν τη γνωστική τους ικανότητα και τις συναισθηματικές δεξιότητες και να υποστηρίζονται επίσης ψυχικά και συναισθηματικά, καθώς «απελευθερώνονται από το αίσθημα της απομόνωσης» και καθώς παράλληλα μοιράζονται εντυπώσεις και συναισθήματα με τους άλλους. (Ιωαννίδης Ε., 2017).

**ΕΝΟΤΗΤΑ 3:** **ΑΘΛΗΜΑΤΑ**

Η κοινωνική ένταξη των περιθωριοποιημένων παιδιών αναγνωρίζεται ευρέως ως προτεραιότητα που πρέπει να επιτευχθεί σε διεθνές επίπεδο από τα κέντρα ECEC. Λόγω του γεγονότος ότι η επιρροή του αθλητισμού σε αυτήν την κοινωνική αποστολή έχει συζητηθεί σε μεγάλο βαθμό, η πρόκληση του αθλητισμού θα πρέπει να αξιοποιηθεί όταν πρόκειται για την προώθηση της κοινωνικής ένταξης.

Σε αυτό το πλαίσιο, ο αντίκτυπος μιας αθλητικής πρωτοβουλίας πολλών φορέων που αναπτύσσει την κοινωνική ένταξη για τα κοινωνικά ευάλωτα παιδιά και οι σχετικές προκλήσεις της παρέμβασης μέσω συνεντεύξεων εις βάθος με διάφορους ενδιαφερόμενους φορείς του προγράμματος μπορεί να είναι πολύ χρήσιμος. Προτείνεται να ενισχυθούν προγράμματα που βασίζονται στον αθλητισμό για να διασφαλιστεί η κοινωνική ένταξη και να μεγιστοποιηθεί ο κοινωνικός αντίκτυπος τέτοιων παρεμβάσεων (D'Angelo, 2021).

**ΕΝΟΤΗΤΑ 4: ΠΑΙΓΝΙΩΔΗΣ ΜΑΘΗΣΗ**

Η μάθηση με βάση το παιχνίδι θεωρείται ολοένα και περισσότερο απαραίτητη σε πολλά πλαίσια, όπως στα σχολεία (π.χ. ΟΟΣΑ, 2017), σε άτυπα μαθησιακά περιβάλλοντα (π.χ. Huang et al., 2018), στη διαδικτυακή μάθηση (π.χ. Rosen, Wolf, & Stoeffler , 2020), σε στρατιωτικά περιβάλλοντα (π.χ. Swiecki, Ruis, Farrell, & Shaffer, 2020), σε επιχειρηματικές πρωτοβουλίες (Aarikka-Stenroos & Jaak-kola, 2012) καθώς επίσης και σε καινοτόμες πρακτικές (Heirati & Siahtiri, 2019), για να υποστηρίξει την ανάπτυξη βασικών δεξιοτήτων των παιδιών του 21ου αιώνα διευκολύνοντας τις ομαδικές αλληλεπιδράσεις μεταξύ παιδιών διαφορετικού πολιτισμικού υπόβαθρου (Sun et al., 2022).

**REFERENCES/ LINKS (ΑΝΑΦΟΡΕΣ/ ΣΥΝΔΕΣΜΟΙ)**

1. Bigras, N., Gingras, L., & Guay, D. (2011). *Utilisation et préférences des familles quant à la garde régulière de leurs jeunes enfants selon l’indice de défavorisation*. Montréal: Institut de la Statistique du Québec. Retrieved October 2017, from <http://www.stat.gouv.qc.ca/statistiques/education/milieu-garde/index.html>
2. D’Angelo, C.; Corvino, C.; Gozzoli, C. The Challenges of Promoting Social Inclusion through Sport: The Experience of a Sport-Based Initiative in Italy. *Societies* 2021, *11*, 44. <https://doi.org/10.3390/soc11020044>
3. Friendly, M. (2013)*. The $17.5 billion question: Has the universal child care benefit given families “choice in child care”?* Retrieved October 2017, from Childcare Resource and Research Unit: <https://www.childcarecanada.org/>
4. Halperin, V. (2007). *Québec day care: Access for all?* Unpublished master’s thesis, Concordia University, Montréal.
5. Heckman, J.J. (2006). Skill formation & the economics of investing in disadvantaged children. *Science, 312* (5782), 1900–1902. <https://doi.org/10.1126/science.1128898>
6. Isik-Ercan, Z. (2012). In pursuit of a new perspective in the education of children of the refugees: Advocacy for the “family”. *Educational Sciences: Theory & Practice, 12*(4), 3025–3038. <https://doi.org/10.1111/1475-3588.00286> .
7. Johnson, A. D., Padilla, C. M., & Votruba-Drzal, E. (2017). Predictors of public early care and education use among children of low-income immigrants. *Children & Youth Services Review, 73* (February), 24-36. <https://doi.org/10.1016/j.childyouth.2016.11.024>
8. Le Blanc, M.-F., Raynault, M.-F., & Lessard, R. (2011). Report of the director of public health. Social inequalities in health in Montréal. Progress to date. Montréal: Direction de santé publique de Montréal. Retrieved October 2017, from [https://santemontreal.qc.ca/professionnels/drsp/publications/publication-description/publication/2011-report-of-the-director-of-public-health-social-inequalities-in-healt h-in-montreal-progress-to-1/](https://santemontreal.qc.ca/professionnels/drsp/publications/publication-description/publication/2011-report-of-the-director-of-public-health-social-inequalities-in-healt%20h-in-montreal-progress-to-1/)
9. Lowe, E. D., & Weisner, T. S. (2004). ‘You have to push it-Who’s gonna raise your kids?’ Situating child care and child care subsidy use in the daily routines of lower income families. *Children and Youth Services Review, 26*(2), 143–171. [https://doi.org/10.1016/j.child youth.2004.01.011](https://doi.org/10.1016/j.child%20youth.2004.01.011)
10. Organisation for Economic Co-operation and Development (OECD) (2003). *Politique sur les services éducatifs et de garde à l’enfance; Canada*; *Note de présentation*. Retrieved October 2017, from <http://www.oecd.org/fr/canada/33850796.pdf> .
11. Organisation for Economic Co-operation and Development (OECD), (2015). *In it together: Why less inequality benefits all*. Paris: OECD Publishing.
12. Pichette, M. P. (2013). *Développement langagier des tout*-*petits*: *étude de cas de l’articulation problème*-*Solution chez les acteurs de la petite enfance d’un territoire pluriethnique de Montréal*. Unpublished master’s thesis, Université de Montréal, Montréal.
13. Raynault, M.-F., & Côté, D. (2013). *Le Bon sens à la scandinave; Politiques et inégalités sociales de santé*. Montréal: Presses de l’Université de Montréal.
14. Raynault, M.-F., & Côté, D. (2014). *Services de garde et clientèles vulnérables-Synthèse des connaissances sur l’accessibilité et l’utilisation des services de garde: leçons pour le Québec*. Montreal: Research report for the Quebec Family Ministry: Lea-Roback Research Centre on Social Inequalities in Health.
15. Sibley, E., Dearing, E., Toppelberg, C. O., Mykletun, A., & Zachrisson, H. D. (2015). Do increased availability and reduced cost of early childhood care and education narrow social inequality gaps in utilization? Evidence from Norway. *International Journal of Child Care and Education Policy, 9,* 1–20. <https://doi.org/10.1007/s40723-014-0004-5> .
16. Sun, C., Shute, V. J., Stewart, A. E., Beck-White, Q., Reinhardt, C. R., Zhou, G., & D'Mello, S. K. (2022). The relationship between collaborative problem solving behaviors and solution outcomes in a game-based learning environment. *Computers in Human Behavior*, *128*, 107120.
17. Vandenbroeck, M., & Lazzari, A. (2014). Accessibility of early childhood education and care: A state of affairs. *European Early Childhood Education Research Journal, 22*(3), 327–335. <https://www.tandfonline.com/doi/abs/10.1080/1350293X.2014.912895>
18. Vesely, C. K. (2013). Low-income African and Latina immigrant mothers’ selection of early childhood care and education (ECCE): Considering the complexity of cultural and structural influences. *Early Childhood Research Quarterly, 28*(3), 470–486. <https://doi.org/10.1016/j.ecresq.2013.02.001>